# Nago

Nago (名護市, Nago-shi, okinawenc: Nagu o Nagū) és una ciutat i municipi de l'illa d'Okinawa, a la prefectura homònima, Japó. Actualment (2022), Nago és el seté municipi més populós d'Okinawa amb 63.935 habitants. A més, Nago és el municipi més gran de la part nord de l'illa, fent de capital oficiosa per a aquesta regió.
La Universitat de Meiō, inicialment privada i ara pública, es troba a la ciutat. Nago és una ciutat principalment turística, però també destaca per la producció de cement, arròs, canya de sucre i ananàs. La cervesa Orion, la més popular de l'illa, també es fa a Nago.

## Geografia

La ciutat de Nago es troba localitzada al centre de l'illa d'Okinawa. El riu Genka flueix pel municipi. Algunes de les muntanyes al terme de Nago són el mont Yae (453 m), el mont Katsū (452 m), el mont Awa (432 m) o el mont Nago (345 m). El terme municipal de Nago limita amb els d'Ōgimi i Higashi al nord; amb Nakijin i Motobu a l'oest i amb Ginoza i Onna al sud. A l'oest fa costa amb la mar de la Xina Oriental i a l'est amb l'oceà pacífic.

### Clima

La ciutat de Nago té un clima subtropical humit, caracteritzat per estius molt càlids i hiverns suaus. Les precipitacions són abundants durant tot l'any. El mes més humit és l'agost i el més sec, el desembre. Degut al clima subtropical de Nago, els cirerers en flor o sakura floreixen a principis d'any. Per això, Nago és un dels primers llocs del Japó en celebrar el festival dels cirerers en flor al gener.

## Història

El castell de Nago fou construït al segle xiv i va servir com a seu de l'Aji o Senyor del Magiri de Nago. Nago va ser sempre una de les poblacions més grans de l'Okinawa septentrional, així com un dels principals ports de l'illa juntament amb Unten. L'any 1907, el Magiri de Nago esdevé la vila de Nago. La vila va assolir la consideració legal de ciutat l'1 d'agost de 1970, després d'absorbir nou pobles i viles veïnes.
Nago fou la seu de l'Exposició Universal de 1975, creant per a l'esdeveniment un parc exclusiu amb un monocarril per tal de moure als assistents. Nago també fou la seu de la 26na cimera del G8 l'any 2000.
L'any 2002, Nago va establir un règim tributari especial o "paradís fiscal" per a empreses financeres a imatge de Dublin, Irlanda. El Nago Multimedia Building fou construït com el centre d'aquest projecte i actualment n'hi han diverses companyies financeres estrangeres establides a Nago gràcies a la política fiscal exclusiva de l'ajuntament.
A Nago també es troba el Camp Schwab, base militar del Cos de Marines dels Estats Units d'Amèrica establit l'any 1952.

## Administració
### Alcaldes

* Yūtoku Toguchi (1970-1986)
* Tetsuya Higa (1986-1997)
* Tateo Kishimoto (1998-2006)
* Yoshikazu Shimabukuro (2006-2010)
* Susumu Inamine (2010-2018)
* Teketoyo Toguchi (2018-present)

## Demografia

Evolució demogràfica :
| 1920 | 1930 | 1940 | 1950 | 1960 | 1970 | 1980 |
| 29.787 | 28.669 | 28.635 | 41.064 | 41.662 | 39.799 | 45.991 |
| 1990 | 2000 | 2010 | 2020 | 2030 | 2040 | 2050 |
| 51.154 | 56.606 | 60.192 | 62.809 | - | - | - |

## Transport
### Ferrocarril

Actualment, al terme municipal de Nago no hi ha cap ferrocarril. Durant l'Exposició Universal de 1975 (Expo '75) hi va haver un monocarril dins les instal·lacions de l'esdeveniment que funcionà entre el 20 de juliol de 1975 i el 18 de gener de 1976.

### Carretera

* Autopista d'Okinawa
* N-58 - N-329 - N-331 - N-449 - N-505
* ON-13 - ON-14 - ON-18 - ON-71 - ON-72 - ON-84 - ON-91 - ON-110 - ON-118 - ON-125 - ON-244 - ON-247 - ON-248

## Agermanaments

* Hilo, Hawaii, EUA. (13 de juny de 1986)
* Takikawa, Hokkaidō, Japó. (1 de juliol de 1990)
* Hirakata, prefectura d'Osaka, Japó. (31 de juliol de 1997)
* Londrina, Paranà, Brasil. (7 d'agost de 1998)
* Hachimantai, prefectura d'Iwate, Japó. (28 de gener de 2007)
* Tatebayashi, prefectura de Gunma, Japó. (25 d'abril de 2009)
* Imabari, prefectura d'Ehime, Japó. (19 de maig de 2017)
* Ama, prefectura d'Aichi, Japó. (9 de febrer de 2021)

## Referències

* ↑ https://www.post.japanpost.jp/cgi-zip/zipcode.php?pref=47&city=1472090&cmp=1
* ↑ https://kunitori-jp.net/city-okinawa/
* ↑ «名桜大学». A: Nihon Kokugo Daijiten (en japonès). Tokyo: Shogakukan, 2013. OCLC 56431036. Arxivat 2007-08-25 a Wayback Machine. «Còpia arxivada». Arxivat de l'original el 2007-08-25. [Consulta: 4 gener 2022].
* ↑ «Nago». A: Encyclopedia of Japan. Tokyo: Shogakukan, 2013. OCLC 56431036. Arxivat 2007-08-25 a Wayback Machine. «Còpia arxivada». Arxivat de l'original el 2007-08-25. [Consulta: 4 gener 2022].
* ↑ "会社概要 - オリオンビール." Orion Breweries. Retrieved on November 30, 2009.
* ↑ «ja:気象庁 / 平年値（年・月ごとの値）». Japan Meteorological Agency. [Consulta: 19 maig 2021].
* ↑ «Nago Castle Ruins - Historical Sights Okinawa Japan». Arxivat de l'original el 2016-06-05. [Consulta: 5 gener 2022].
* ↑ Kerr, George. Okinawa: History of an Island People. 1959.
* ↑ «A tax haven for Japan: In Nago's fair city». , 06-06-2002.
* ↑ Negishi, Mayumi «Okinawa's free-trade zones failing to attract companies». , 13-09-2002.
* ↑ Statistics Bureau of Japan
* ↑ 自転車交流:今治市が沖縄･名護市と ”文化”定着へ協定 Arxivat 2022-01-07 a Wayback Machine. - 毎日新聞（2017年5月23日）、2019年2月27日閲覧。

## Enllaços externs

* Pàgina web de l'ajuntament de Nago (japonès)